Държавен вестник, бр. 63, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  63
Проверката се извършва от прокуратурата 
съвместно със служители от ДАНС, а не с 
такива на МВР, което според журналиста 
от ТВ7 Николай Бареков се налага, за да се 
предотврати изтичането на информация към 
ведомството, контролирано от вече бившия 
му министър Цветанов, и опасността да бъдат 
заличени уликите за подготвяно престъпле­
ние срещу избирателната система. От друга 
страна обаче, информацията за извършените 
процесуално-следствени действия в деня за 
размисъл изтича към журналиста Николай 
Бареков, тъй като тя би трябвало да е из­
вестна само на прокурора или следователя, 
участващи в разследването на случая в печат­
ницата в Костинброд, с което прокуратурата 
фактически, независимо от желанието є и 
въпреки категоричното оспорване от нейна 
страна на тази роля, става активен участник 
в изборния процес. Така разследването, не­
зависимо от намеренията на длъжностните 
лица, които са участвали в него, придобива 
характеристиката на част от „активно меро­
приятие“, насочено към постигане на мани­
пулативен ефект в полза на политическите 
конкуренти на ГЕРБ в изборния процес, а не 
на нормална процесуално-следствена дейност 
във връзка с подаден сигнал за извършено 
престъпление. Това сочи на извънредност 
на създадената ситуация и изключителна 
тежест на допуснатото нарушение в деня 
на размисъл, тъй като не се касае само до 
действия на една медия и конкурентни на 
ГЕРБ политически субекти, а и до участие 
на държавни институции, свързани със за­
щитата на обществения ред и сигурност, 
които по определение са деполитизирани. 
Това участие може да придаде убедителност 
на иначе голословните твърдения на тези 
субекти за изборни манипулации на ГЕРБ, 
необходими за ефективното въздействие върху 
избирателите и за промяна на електоралните 
нагласи в изгодна за тях насока. Макар че 
не е доказано съзнателно синхронизиране 
на действията на прокуратурата и ДАНС с 
инициаторите на активното мероприятие, 
посоченият ефект е резултат на непрофеси­
онално извършените действия на разслед­
ващите, които не са спрели изтичането на 
информация към заинтересованите медии и 
политици. Така следва да се оцени и проведе­
ният оглед за наличие на бюлетини в склада 
на „Мултипринт“, извършен по сигнала на 
Мая Манолова, който на практика изключ­
ва възможността за тяхното проследяване 
като средство за извършване на изборно 
престъпление. Целта на сигнала обаче е 
постигната с констатираната наличност на 
бюлетини в склада на печатницата, тъй като, 
както показва последващото развитие на 
събитията, това обстоятелство става осно­
вание за манипулативни политически спе­
кулации. По тази причина изобщо не може 
да се отговори на въпроса дали фирмата 
изпълнител ги е напечатала за „резерв“, или 
е готвела транспортирането им за подмяна 
в изборните секции въпреки трудностите 
при осъществяване на такова начинание. На 
проведената във вторник – 14  май, прескон­
ференция ръководството на прокуратурата 
обясни действията си с предотвратяване на 
евентуално извършване на престъпление, тъй 
като бюлетините не са напускали благода­
рение на намесата є печатницата, което е 
опит да бъдат мотивирани тези действия и 
отхвърлени обвиненията на обществеността 
към нея. Фактът на държане на бюлетини в 
склада на печатницата обаче не е достатъ­
чен да обоснове обвинение в извършване на 
престъпление или на опит за такова, както 
според коментари на юристи към този момент 
„държането на нож в дома на едно лице не 
е основание за повдигане на обвинение за 
приготовление за убийство срещу това лице“.
При извършената проверка в печатницата 
се извършва оглед (поради отказа да се при­
ложи досъдебното производство не е ясно 
как са оформени извършените процесуални 
действия, тъй като за тях според НПК е не­
обходимо издаване на съдебно разрешение 
веднага или в срок от 24 часа), в резултат на 
което се констатира наличие на складирани 
около 350 000 нарязани годни бюлетини, 
които представляват допълнителен тираж, 
предназначени за различни избирателни ра­
йони. В ранния следобед на 11 май Николай 
Бареков се включва на живо от Костинброд, 
за да уведоми обществото за акцията на про­
куратурата и да твърди, че ГЕРБ подготвя 
фалшификация на изборите, което истеризира 
и нагнетява обстановката в предизборния 
ден. С героичен жест на жертвоготовност, 
въпреки съществуващата според него заплаха 
за живота му заради направените разкрития, 
които уличават ГЕРБ в изборни манипулации 
и престъпления, той поддържа версията си, 
която се излъчва от телевизия ТВ7, на която 
е изпълнителен директор. Тази телевизия е 
с национално покритие и е една от трите 
частни телевизии с най-висока гледаемост, 
като поднесената от него новина обиколи 
всички български електронни и печатни 
медии в деня на изборите и беше предмет 
на масово коментиране в изборната нощ. 
По този начин в публичното пространство 
се вменява на ГЕРБ извършване на изборно 
престъпление, без оторизираните за това 
органи да са се произнесли в този смисъл и 
да са идентифицирали неговите извършители.
Всичко това би изглеждало като посред­
ствен фарс, ако не е зловеща гротеска, която 
отразява морално-политическото състояние